Hej, jeg kan løfte dit niveau. Jeg er specialiseret i personlig udvikling.
Christa Skelde arbejder med HR og personlig sparring - både indenfor Sport & Business.
Jeg kan hjælpe dig med din personlige udvikling så du kan nå din målsætning i din udvikling.
Her er lidt om mig og hvad jeg tilbyder.
Igennem de seneste 6 år har jeg stået i spidsen for udviklingen af Danmarks mest vindende cykelhold, og bliver pr. 1. januar 2015 HR direktør for det professionelle hold; CULT Energy Pro Cycling, der tæller 16 professionelle cykelryttere.
Jeg arbejder bl.a med at få et hold til at blive et team. Når det lykkedes, ses det markant på bundlinjen, der i cykelverdenen omregnes til sejre.
Jeg har gennem årene arbejdet individuelt med rytternes udvikling – både som menneske og som cykelrytter. Men hvordan får man 12 individualister til at arbejde mod samme mål? VÆRDIAFKLARING
Afklaring af de interne værdier i et team er vigtigt. For ethvert team er det givende at have en værdidebat – og endnu mere givende at følge op på denne. På eksempelvis et cykelhold er der hyppig udskiftning blandt rytterne, hvilket medfører, at værdierne skal redefineres hvert år.
På mange arbejdspladser hænger virksomhedens værdisæt synligt på væggene. Værdierne er dog ikke altid udarbejdet ved medarbejdernes hjælp, hvilket kan bevirke, at medarbejderne har svært ved at identificere sig med dem. De steder hvor medarbejderne selv har været med i processen, vil der ofte være et stærkere commitment, hvilket vi i særdeleshed oplever blandt rytterne og staff.
Vi bruger ca. en halv dag på selve værdidebatten med henblik på i fællesskab at nå frem til de 3 vigtigste værdier. Disse bliver herefter synliggjort og efterfølgende fulgt op på i løbet af sæsonen.
Kender vi alle på holdet/i virksomheden målsætningen – eller er den blot udstukket af ledelsen?
En målsætning er stærkest, hvis den er synlig og sammensat af hele gruppen/holdet. På et cykelhold er der både en fælles målsætning for hele holdet samt en individuel målsætning for hver enkelt rytter. I cykling kan det være simpelt at måle succes i antal sejre, men for at bevare motivationen er det samtidig vigtigt, at rytterne kan måle deres egen udvikling og succes.
"Hos er vi alle lige – forskellige."
De seneste par år har vi på cykelholdet arbejdet med værdier og i fællesskab fundet frem til en værdi, vi kalder "Synergi enhed".
Kort fortalt betyder det, at vi er stærkest, når vi står sammen og kan se synergien og styrken i vores forskelligheder.
KOMPETENCER - DEN VIGTIGE BRIK
Kompetencer – Den vigtige brik:
At kende hinandens styrker og svagheder gør et team stærkere. Vi besidder alle forskellige kompetencer, som det er vigtigt at værdsætte og respektere. Mekaniker, direktør eller stjernerytter har alle menneskelige værdier samt forskellige kompetencer, som har stor værdi for holdet.
I metaforisk forstand arbejder vi med et puslespil, hvor alle brikker er lige vigtige for, at vi kan få succes.
Professionelle sportshold drives som en virksomhed. Rytterne og personalet arbejder under ekstremt pres hver gang, der køres cykelløb. Hver sæson er én lang team building, hvor samarbejdet mellem ryttere og personale skal stå sin prøve under hvert cykelløb når adrenalinen pumper, og meget er på spil. Man kan drage mange paralleller mellem elitesport og business og bruge redskaber i teamsammensætning, som man bruger i sporten i virksomheder og vice versa. DISC-certificeret
Det anerkendte HR værktøj DISC.
DISC er et værktøj indenfor HR som hjælper med bl.a. coaching, rekruttering, medarbejder- og lederudvikling, organisationsudvikling og konflikthåndtering.
Formålet med DISC er at styrke egne kompetencer og få øget viden ved indsigt og brug af et af de mest anerkendte og anvendte Person Analyse værktøjer i HR regi.
DISC er et værktøj til:
Hurtig, nem og effektiv hjælp til rekruttering
Bedre ressourceanvendelse i organisationer
En fagkompetence som du kan give videre til andre
Genkendelse af andres fortrukne adfærdsstile
MENTALUDVIKLING / TALENTUDVIKLING
I min tid som lærer arbejdede jeg med begrebet ”Zone for nærmeste udvikling” For mig er det vigtigt, at man altid bestræber sig på personlig udvikling. Der kan være forskellige områder, man kan udvikle sig på for ikke at "gå i stå". Hvordan kan man eks. udvikle sig, så man bliver bedre til sit arbejde?
Når de unge cykelryttere gør karriere, har de brug for holdepunkter i forhold til deres udvikling som mennesker. For at få succes på et professionelt cykelhold er personlig udvikling essentiel, både i forhold til modenhed og psyke.
Unge ambitiøse erhvervsfolk kan sammenlignes med cykelryttere, der gør professionel karriere. Således er medarbejdernes personlige udvikling ligeledes vigtig for virksomhedens udvikling.
EKSTERN HR MANAGEMENT
Som DISC certificeret, kan jeg tilbyde DISC profiler til virksomheder – både individuelt og i teams. Jeg kan yde ekstern HR for mindre virksomheder, der ikke selv har en HR afdeling. Jeg har erfaring i at få teams til at fungerer – både fra etablering af teams til videreudvikling af teams.
Jeg har været inden for cykelsport, siden jeg var 10 år. Efter en lang karriere som aktiv cykelrytter – har jeg på anden vis arbejdet med sporten. Først på frivillig basis med bestyrelsesarbejde i den lokale klub og efterfølgende som massør for junior- og banelandsholdet.
Fra sidelinjen har jeg i mange år fulgt min mand, Michael Skelde, der har været professionel cykelrytter. Ofte har jeg undret mig over, hvorfor man i branchen optimerer så meget på materiale og så lidt på det mentale hos rytterne.
Efter endt læreruddannelse og udenlandsophold startede jeg som lærer på en idrætsefterskole og begyndte at læse psykologi. Min interesse for fortsat at arbejde i cykelverdenen kombineret med mine evner til at arbejde med folk mentalt fik mig til at kvitte lærerjobbet og starte som manager på et cykelhold.
Gennem flere år har jeg stået i spidsen for Danmarks mest succesfulde cykelhold, hvor ikke kun sejrene på landevejen har været store og mange – men også arbejdet med de unge talenters mentale udvikling har været en afgørende forudsætning for successen.
En DISC-certificering er det sidste nye i min værktøjskasse. DISC-analysen er et vigtigt værktøj i sammensætningen af det perfekte cykelhold. Vha. DISC-analysen kan jeg lave personlighedsprofiler på både ryttere og personale, der skal arbejde meget tæt sammen i ekstremt pressede situationer.
Mig selv med egne ord:
Jeg er en glad person, som altid ser positivt på livet og dets muligheder.
Det betyder meget for mig at være sammen med mennesker, som kan udfordre mig. Desuden er det vigtigt for mig gennem uddannelse at være opdateret inden for de områder, jeg har berøring med.
For mig er både fysisk og mental motion nøglen til et alsidigt liv med overskud. Således bruger jeg sport som mental træning og til at give mig overskud i hverdagen.
Jeg ser mig selv som en moderne leder, der gennem tillid og empati leder mit cykelhold.
Som udgangspunkt ser jeg potentiale og det gode i mennesker.
Her med Christa i spidsen for CULT Energy Vital Water 2014
Magnus Cort lykønskes efter en god etape
Christa fylder depoterne op med væske og gode råd
En rytter får en velfortjent krammer efter et succesfyldt løb
Christa Skelde Personal Performance
Horstoft 2
Phone: +45 3013 6326
E-mail: cs@christaskelde.dk
Copyright © 2014 - Design by timhenning.dk